เจตสุภา เครือแตง

เจตสุภา เครือแตง  (เกิด 8 เมษายน พ.ศ. 2537) หรือชื่อในการแสดงว่า แจนจัง เป็นนักร้องชาวไทย รู้จักกันในฐานะอดีตสมาชิกทีมบีทรีของกลุ่มไอดอลหญิง บีเอ็นเคโฟร์ตีเอต

 ประวัติ 
 ชีวิตตอนต้นและการศึกษา 
แจนเกิดที่จังหวัดสิงห์บุรี ในครอบครัวที่มีพ่อ แม่ และพี่ชาย 1 คนBNK48 Digital LIVE Studio "ครอบครัวตัว จ." 2017-07-21 จบการศึกษาระดับมัธยมจากโรงเรียนสิงห์บุรี ต่อมาได้รับทุนเรียนต่อในมหาวิทยาลัยกรุงเทพ และสอบติดคณะวิทยาศาสตร์ จุฬาลงกรณ์มหาวิทยาลัย แต่เนื่องจากเรียนสายวิทย์มาตลอด แจนเลยอยากจะลองเปลี่ยนสายการเรียนดูบ้าง จึงเลือกเข้าคณะศิลปกรรมศาสตร์ มหาวิทยาลัยกรุงเทพ สาขาวิชาการออกแบบนิเทศศิลป์ โดยเรียนจบภายในเวลา 3 ปีครึ่ง พร้อมกับได้เกียรตินิยมอันดับ 2 ด้วยความที่เป็นคนชอบงานในวงการบันเทิง ระหว่างเรียนมหาวิทยาลัย แจนจึงไปสมัครหรือแคสต์งานหลาย ๆ ด้าน เช่น นางแบบนิตยสาร นักแสดงโฆษณา ดีเจ ฯลฯ รวมทั้งเคยเข้าร่วมประกวด ettusais BB Girl Contest 2013 Ray Idol Search 2013 และยังคงหางานในแวดวงนี้มาเรื่อย ๆ จนกระทั่งมีการเปิดรับสมัคร BNK48 แจนที่เพิ่งเรียนจบและกำลังจะเริ่มทำงานด้านกราฟิกดีไซน์เลยตัดสินใจทิ้งงานเพื่อลองเสี่ยงกับโอกาสครั้งนี้ แล้วก็ผ่านการคัดเลือกได้เข้ามาเป็น 1 ในสมาชิกของวงในที่สุด

 การทำงาน 
 ไอดอล 
ช่วงแรก ๆ แจนมีปัญหากับการเต้นอย่างมากเนื่องจากเป็นคนที่ไม่มีพื้นฐานการเต้นมาก่อนเลย แต่เธอก็ไม่ย่อท้อ พยายามฝึกซ้อมจนพัฒนามากขึ้นรายการ BNK48 Senpai Ep.8 หลังจากนั้นก็ถูกเลือกให้เป็น 1 ใน 16 เซ็มบัตสึของซิงเกิลแรก "อยากจะได้พบเธอ" ตามมาด้วยซิงเกิลที่ 2 "คุกกี้เสี่ยงทาย" และซิงเกิลที่ 3 "วันแรก" นอกจากการติดเซ็มบัตสึในเพลงหลักแล้ว แจนยังได้ร้อง "คำสัญญาแห่งคริสต์มาสอีฟ" ซึ่งเป็นเพลงรองของซิงเกิลที่ 3 ร่วมกับณัฐรุจา ชุติวรรณโสภณ (แก้ว) อีกด้วย 

ขณะที่ความนิยมกำลังเพิ่มขึ้นเรื่อย ๆ แจนก็ประกาศจบการศึกษาอย่างกะทันหันเมื่อวันที่ 29 มกราคม พ.ศ. 2561 ผ่านทางยูทูบ โดยทากาฮิโตะ คัตสึตะ (มาร์ค) 1 ในผู้บริหารได้ให้เหตุผลว่าบริษัทผู้ผลิตสินค้าและให้บริการต่าง ๆ ของญี่ปุ่นสนใจร่วมงานกับแจน และมีหลายโปรเจกต์ที่ต้องทุ่มเทเวลากับการทำงานที่ญี่ปุ่น รวมไปถึงข้อจำกัดด้านสัญญาอื่น ๆ ซึ่งอาจส่งผลกระทบต่อการทำงานในฐานะสมาชิกวง ประกอบกับอายุที่เรียกได้ว่าค่อนข้างมากแล้วสำหรับการเป็นไอดอล จึงเห็นว่าควรให้แจนจบการศึกษาตั้งแต่ตอนนี้เพื่อโอกาสในอนาคต จากเหตุผลดังกล่าว ทำให้แจนต้องถอนตัวจากตำแหน่งเซ็มบัตสึของซิงเกิ้ลที่ 3 และสมาชิกทีมบีทรี (BIII) รวมทั้งยกเลิกกิจกรรมทั้งหมดของวงทันที โดยไม่มีคอนเสิร์ตจบการศึกษาหรือพิธีอำลาใด ๆ อย่างเป็นทางการ เนื่องจากในเวลานั้นโรงละครของวงยังสร้างไม่เสร็จ จึงมีเพียงงานอำลาเล็ก ๆ ที่กลุ่มแฟนคลับรวมตัวกันจัดให้เท่านั้น

 ศิลปินเดี่ยว 
หลังจบการศึกษา แจนก็เริ่มต้นงานในฐานะศิลปินเดี่ยว และเข้าร่วมใน Upme แอปพลิเคชันช็อปปิงออนไลน์ กับ SHOWROOM แอปพลิเคชันไลฟ์สตรีมมิงของญี่ปุ่น งานส่วนใหญ่ของแจนเป็นงานที่ร่วมกับทางญี่ปุ่น อีกทั้งยังได้รับการแต่งตั้งเป็นทูตท่องเที่ยวของจังหวัดฮอกไกโด (Hokkaido Smile Ambassador) ช่วงแรก ๆ เธอจึงต้องใช้เวลาอยู่ที่ญี่ปุ่นเป็นหลัก ต่อมาในเดือนพฤษภาคมก็เริ่มทำงานเพลงกับโทโมะ ฮิราตะ โปรดิวเซอร์ชาวญี่ปุ่น และฮอลลี เทอร์เรนส์ นักแต่งเพลงชาวออสเตรเลีย โดยผ่านการแนะนำจากทาง SHOWROOM ออกมาเป็นซิงเกิลแรกที่มีชื่อว่า "You Make Me (My Dreams)" เพลงนี้เปิดตัวครั้งแรกที่งานแคททีเชิ้ต 5 ซึ่งจัดโดยแคทเรดิโอเมื่อวันที่ 2 มิถุนายน พ.ศ. 2561 และวางขายในรูปแบบดิจิตอลดาวน์โหลด 17 แพลตฟอร์ม 240 ประเทศทั่วโลกในวันที่ 3 มิถุนายน ส่วนซิงเกิลต่อมา "lanla (la la la)" เปิดตัวที่งาน NIPPON HAKU BANGKOK 2018 เมื่อวันที่ 1 กันยายน และวางขายในรูปแบบดิจิตอลดาวน์โหลดในวันเดียวกัน

นอกจากงานเพลงแล้ว แจนยังมีผลงานด้านอื่น ๆ ได้แก่ งานออกแบบผ้าเทนูกูอิ (ผ้าอเนกประสงค์) ซีรีส์ "Jan's season" ที่ทางการฮอกไกโดมอบหมายให้แจนเป็นผู้ออกแบบลวดลายทั้ง 4 ฤดูกาล (ผลิตโดยโรงงานมิซุโนะโซเมะโคโจ อาซาฮิกาวะ จังหวัดฮกไกโด) งานออกแบบเสื้อยืดที่ขายในงานแคททีเชิ้ต 5 ของแจนเอง งานถ่ายแบบหนังสือรวมภาพ (Photobook) ที่ได้รับความร่วมมือจากทางการฮอกไกโด รวมไปถึงงานพรีเซนเตอร์ต่าง ๆ เช่น ลอว์สัน 108 ห้างอิเซตัน  และรถจักรยานยนต์ Honda Super Cub เป็นต้น

แจนจังได้มีผลงานหนังสือโฟโต้บุ๊คเล่มแรกชื่อ Summer Diary サマーダイアリー Jan Chan 1st Photobook ภายในโฟโต้บุ๊คมีบันทึกเรื่องราวตลอด 7 วัน ที่เดินทางท่องเที่ยวที่ฮอกไกโดในช่วงฤดูร้อน เปิดพรีออเดอร์เมื่อวันที่ 8 สิงหาคม 2561หนังสือโฟโต้บุ๊กและบันทึกเรื่องราวการถ่ายภาพแจนจังตลอด 7 วันที่ฮอกไกโดจำนวน 176 หน้า Pre-Order Special Boxset - Summer Diary サマーダイアリー Photobook

 ผลงานเพลง 


 ซิงเกิล 
 ปี ชื่อเพลง อัลบั้ม 2561 "You Make Me (My Dreams)" ไม่มีอัลบั้ม "lanla (la la la)" "Hundreds & Thousands" 2562 "ใกล้เธอ...แต่ไม่ใกล้ไป"  2563 	"วันธรรมดา You Complete Me" 2566 	"เดจาวู DEJAVU" 

 ร่วมกับศิลปินอื่น 
ปีชื่อเพลงศิลปินอื่น อันดับสูงสุดอัลบั้มที-ป็อป ท็อปชาร์ต 2562 "อยากให้มาด้วยกัน"  เอิ๊ต ภัทรวี  After Sunset 2564 "เพราะเธอ (My Everything)"  24  "—" หมายถึงเพลงนั้นไม่ได้อยู่ในอันดับ "*" หมายถึงชาร์ตเพลงที่ไม่ได้อยู่ในเวลานั้น ๆ

 เพลงอื่น ๆ  ที่ปรากฏ 
  ปี  ชื่อเพลง ศิลปินอื่น อัลบั้ม 2561 "กลับมา"  ร่วมกับ DJ Cat Radio อัลบั้มพิเศษ CAT EXPO 5

 เพลงประกอบซีรีส์/โฆษณา/อื่น ๆ 
ปีชื่อเพลงเรื่องเครือข่ายหมายเหตุ2561"未来を描いて (วาดฝัน)"เพลงประกอบงาน NIPPON HAKU BANGKOK 2018 ซิงเกิลภาษาไทย (cover)"Piece Of Home"ซีรีส์ พรุ่งนี้...จะไม่มีแม่แล้วไลน์ทีวีซิงเกิลภาษาอังกฤษ (English Original Version) 2561"รู้สึกคนเดียว"ซีรีส์ Mother เรียกฉันว่า...แม่ไลน์ทีวี, จีเอ็มเอ็ม 25, เน็ตฟลิกซ์ ซิงเกิลภาษาไทย (cover)

 ผลงานด้านอื่น 
 รายการโทรทัศน์ 
 ปี รายการ ช่อง หมายเหตุ 2560 "BNK48 Senpai" ช่อง 3 เอสดี "BNK48 Show" 2561 "เพื่อนร่วมทาง The Journey"  ช่อง 9​2562Hey Say Go! เอ็มคอตแฟมิลีร่วมกับ
พิมฐา ฐานิดา

 ซีรีส์ 
 ปี เรื่อง บทบาท เครือข่าย หมายเหตุ 2561  Notification เตือนนัก..รักซะเลย   Mello, ช่อง 3   2562 พรุ่งนี้...จะไม่มีแม่แล้ว  ดรีม  ไลน์ทีวี   2563  คลับสะพานฟาย ตอน รักเติมเงิน  คิม  จีเอ็มเอ็ม 25, เอไอเอส เพลย์   Mother เรียกฉันว่า...แม่  เมย์  ไลน์ทีวี, จีเอ็มเอ็ม 25,พีพีทีวี   2565  คลับสะพานฟาย 2 Class ซิฟาย ตอน รักต้องจ่าย  คิม  เอไอเอส เพลย์  

 ผลงานการออกแบบ 
 หมวกเบสบอล (ร่วมกับ titty & Co.)
 ผ้า tenugui (手拭い) Jan's season (ร่วมกับทางการฮอกไกโด)
 Winter Collection
 Spring CollectionJanChan​ Tenugui Spring Version จำหน่ายผ่านทาง Appication​ Upme 
 Summer CollectionJanChan​ Tenugui Summer Version จำหน่ายผ่านทาง Appication​ Upme 
 Autumn CollectionJanChan​ Tenugui Autumn Version จำหน่ายผ่านทาง LINE​ @upme 
 เสื้อทีเชิ้ต (Cat T-Shirt 5)
 เสื้อทีเชิ้ต (Larme x JanChan)เสื้อทีเชิ้ต Larme x JanChan เปิดพรีออเดอร์ ผลงานเสื้อทีเชิ้ต ตั้งแต่ 1 กันยายน 2018 เวลา 2 ทุ่ม ครึ่ง - 7 กันยายน 2018 23.59 น.
เสื้อทีเชิ้ต (JanChan x Cat Expo 5 *ลายเนื้อย่าง*)เสื้อ JanChan x Cat Expo 5 จำหน่ายผ่านทาง LINE​ @upme 
 เสื้อทีเชิ้ต (Cat T-Shirt 6)เสื้อ "Near You But Not To Close" จำหน่ายในงาน Cat T-Shirt 6 บูธหมายเลข B31 
 เสื้อทีเชิ้ต (Cat T-Shirt 7)เสื้อ "ท้องฟ้าวันนี้สวยดีนะ" จำหน่ายในงาน Cat T-Shirt 7 บูธหมายเลข C10 

 อ้างอิง 


หมวดหมู่:บุคคลจากจังหวัดสิงห์บุรี
หมวดหมู่:นักร้องหญิงชาวไทย
หมวดหมู่:สมาชิกของบีเอ็นเคโฟร์ตีเอต
หมวดหมู่:บุคคลจากโรงเรียนสิงห์บุรี
หมวดหมู่:บุคคลจากคณะศิลปกรรมศาสตร์ มหาวิทยาลัยกรุงเทพ
หมวดหมู่:พุทธศาสนิกชนชาวไทย